text: ақтүбек ұлытау облысы жаңаарқа ауданындағы ауыл, ақтүбек ауылдық округі орталығы. аудан орталығы жаңаарқа кентінен батысқа қарай 36 км-дей жерде, сарысу өзенінің бойында бәйеш және қыздарбек тауларының ортасында орналасқан. мойынсерікке бірігу нәтижесінде 1934 жылы ақтүбек ұжымшары құрылды. жерінің жалпы ауданы 182,2 мың га. шаруашылықтың негізгі бағыттары мал шаруашылығы, қосымша бағыты егіншілік болды. 1961 жылы «дружба» кеңшары ашылып, ақтүбек кеңшар құрамына кірді. 1977 жылы өз алдына бөлініп шығып, кокп 25 съезі атыңдағы кеңшар болып қайта құрылды, орталығы ақтүбек болды. округ көлеміңде 33 шаруа қожалығы еңбек етеді (2006). жергілікті тұрғындар саны 1999 жылы 797 адам (408 ер адам және 389 әйел адам) болса, 2009 жылы 781 адамды (406 ер адам және 375 әйел адам) құрады. округтің елді мекендерінде (ақтүбек, өркендеу, сарысу, атасу және манадыр бекеті, 128; 152 және 161- разъездері) мектеп, пункт, мәдениет үйі, кітапхана бар. ақтүбек басқа елді мекендермен автомобиль жолдары арқылы байланысады. ең жақын атасу темір жол бекеті км жерде.